Tomb Raider (2013)

Tomb Raider er et action-eventyrspill utviklet av Crystal Dynamics og utgitt i 2013 av Square Enix. Tomb Raider er det tiende spillet i Tomb Raider-serien, og fungerer som en ny start på serien med fokus på opphavet til rollefiguren Lara Croft.

Tomb Raider ble utgitt 5. mars 2013 for Microsoft Windows, PlayStation 3 og Xbox 360, og 23. januar 2014 for OS X, og 27. april 2016 for Linux.

 Handling 
Spilleren får rollen som Lara Croft, en ung og ambisiøs arkeolog, som har en hypotese om hvor det tapte kongeriket Yamatai lå. Hypotesen hennes har overbevist Nishimura-familien – etterkommere etter folket i Yamatai – til å finansiere en ekspedisjon på jakt etter kongeriket. Ekspedisjonen ledes av den kjente arkeologen Dr. James Whitman, som har store pengeproblemer og forsøker desperat å unngå konkurs. Et av de andre ekspedisjonsmedlemmene er Conrad Roth, en Royal Marines-soldat som er en nær venn av Croft-familien og nå fungerer som mentor for Lara Croft. Samantha «Sam» Nishimura, Laras venninne og representant for familien Nishimura, får i oppdrag å filme hele ekspedisjonen for å lage en dokumentarfilm.

De reiser av sted i ekspedisjonsskipet «Endurance». Etter forslag fra Lara, og i strid med Whitmans råd, setter ekspedisjonen kursen mot havområdet som kalles Dragon's Triangle. Skipet kommer inn i en voldsom storm, og synker. De overlevende blir strandet på den isolerte øya som var ekspedisjonsmålet. Lara kommer bort fra de andre ekspedisjonsmedlemmene, og får problemer med en forvirret villmann. Hun forsøker å finne de andre overlevende fra «Endurance», men finner bevis på at øya faktisk er bebodd av en helt annen sivilisasjon.

Referanser

Eksterne lenker


Kategori:Tomb Raider
Kategori:Dataspill fra 2013
Kategori:Action-eventyrspill
Kategori:Windows-spill
Kategori:Xbox 360-spill
Kategori:PlayStation 3-spill
Kategori:PlayStation 4-spill
Kategori:Xbox One-spill
Kategori:MacOS-spill
Kategori:Linux-spill
Kategori:Dataspill utviklet i Storbritannia
Kategori:Dataspill utviklet i USA
Kategori:Dataspill utviklet i Canada